***Návrh RÁMCOVEJ DOHODY***

*Záväzné zmluvné podmienky na uzavretie rámcovej dohody*

**Rámcová dohoda**

uzatvorená v zmysle § 269 ods. 2 zákona č. 513/1991 Zb. Obchodného zákonníka

v znení neskorších predpisov (ďalej len „Obchodný zákonník“) a v súlade so zákonom č. 343/2015 Z.z. o verejnom obstarávaní a o zmene a doplnení niektorých zákonov v znení neskorších predpisov (ďalej len „ZoVO“)

**Zmluvné strany:**

**Predávajúci:**

Názov:

Sídlo:

Štatutárny orgán:

IBAN:

BIC/SWIFT:

Bankové spojenie:

IČO:

IČ DPH:

DIČ:

Telefón / fax:

Zapísaný v obchodnom registri:

*(ďalej len „****predávajúci****“)*

**Kupujúci:**

Názov: **Fakultná nemocnica s poliklinikou F. D. Roosevelta Banská Bystrica**

Sídlo: Námestie L. Svobodu č. 1, 975 17 Banská Bystrica

Štatutárny orgán: Ing. Miriam Lapuníková, MBA - riaditeľka

IČO: 00 165 549

IČ DPH: SK 2021 095 670

Bankové spojenie: Štátna pokladnica

IBAN: SK35 8180 0000 0070 0027 8282

BIC/SWIFT: SPSRSKBA

Zriadená Zriaďovacou listinou: MZ SR č. 1842/90-A/II-1 z 18.12.1990 v znení neskorších zmien

*(ďalej len „****kupujúci****“)*

*(predávajúci a kupujúci ďalej spoločne len „****zmluvné strany****“)*

**Článok I.**

**Úvodné ustanovenia**

* 1. Táto Rámcová dohoda (ďalej len „dohoda“) sa uzatvára ako výsledok verejného obstarávania v súlade so ZoVO. Kupujúci na obstaranie predmetu tejto dohody použil postup verejného obstarávania – verejná súťaž – zadanie nadlimitnej zákazky na dodanie tovaru.
	2. Táto dohoda sa uzatvára s jedným účastníkom verejného obstarávania, bez opätovného otvorenia súťaže.
	3. Predávajúci je podľa ZoVO uchádzačom, ktorý bol vyhodnotený ako úspešný uchádzač a jeho ponuka bola prijatá.
	4. Zákazky sa budú počas platnosti tejto dohody zadávať v rámci podmienok v nej určených v tejto dohode.

**Článok II.**

**Predmet rámcovej dohody**

1. Na základe tejto dohody sa predávajúci zaväzuje dodať kupujúcemu, podľa písomných čiastkových objednávok tovar: **„VNÚTROOČNÉ ŠOŠOVKY“**, a to podľa špecifikácie uvedenej v Prílohe č. 3 - Opis a špecifikácia predmetu zákazky k Rámcovej dohode, ktorá tvorí neoddeliteľnú súčasť tejto dohody a za podmienok uvedených v tejto dohode, vrátane súvisiacich služieb, pre časti ............ */uchádzač/predávajúci**uvedie len**časti, na ktoré predkladá ponuku/* (ďalej len „tovar“ alebo „predmet kúpy“).
2. Predávajúci bude dodávať tovar špecifikovaný v Prílohe č. 3 k Rámcovej dohode kupujúcemu v množstve uvedenom v čiastkovej objednávke.
3. Rozšírenie sortimentu predmetu dohody v zmysle doplnenia o iný tovar, nie je možné.
4. Predmet kúpy bude slúžiť pre potreby **II. Očnej kliniky SZU**, Fakultnej nemocnice s poliklinikou F.D. Roosevelta Banská Bystrica v súvislosti s poskytovaní zdravotnej starostlivosti.
5. Tovar musí byť nový, v originálnom balení bez akýchkoľvek známok poškodenia a funkčných vád a musí byť určený na humánne použitie.
6. Kupujúci sa zaväzuje tovar dodaný v súlade s dojednanými zmluvnými podmienkami prevziať a zaplatiť zaň dohodnutú kúpnu cenu.

**Spôsob, čas a miesto plnenia objednávok**

* 1. Vystavené čiastkové objednávky na dodanie tovaru bude kupujúci zasielať predávajúcemu elektronicky prostredníctvom emailu na *...........................(e mail doplní predávajúci)*, pričom predávajúci je povinný takto prijatú objednávku potvrdiť tiež elektronicky e mailom na emailovú adresu, z ktorej bola objednávka zaslaná. Periodicita zadávania čiastkových objednávok bude závisieť od aktuálnych potrieb kupujúceho.
	2. Objednávka sa považuje za záväznú dňom jej potvrdenia zo strany predávajúceho. Predávajúci sa zaväzuje zaslanú objednávku potvrdiť najneskôr do 24 hodín od jej odoslania (uvedeným v elektronickom potvrdení o doručení e-mailu obsahujúceho Objednávku), pričom do tejto lehoty sa nezapočítava čas od piatka 15:00 hod do pondelka 07:00 hod a obdobne to platí pred dňom štátneho sviatku alebo dňom pracovného pokoja.
	3. V prípade, ak zaslaná objednávka nebude predávajúcim potvrdená do 24 hodín od jej odoslania kupujúcim a v tejto lehote nebude oznámená zo strany predávajúceho ani skutočnosť, v dôsledku ktorej nie je možné tovar dodať podľa dojednaných podmienok, bude sa objednávka považovať za záväznú a potvrdenú uplynutím 24 hodín od času jej odoslania kupujúcim.
	4. Kupujúci v objednávkach uvedie:

a) označenie kupujúceho a predávajúceho,

b) číslo tejto zmluvy, číslo objednávky a dátum jej vystavenia,

c) názov tovaru, ŠUKL kód, kód MZ SR , prípadne iné označenie,

d) množstvo tovaru,

e) dohodnutú kúpnu cenu za jednotku tovaru,

g) pečiatku a podpis oprávnenej osoby.

* 1. Predávajúci sa zaväzuje dodať tovar podľa doručenej a potvrdenej objednávky v termíne najneskôr do 5 dní od potvrdenia prijatia objednávky. V prípade, ak termín dodania tovaru pripadne na deň pracovného pokoja a/alebo štátneho sviatku, predávajúci je povinný tovar dodať najbližší nasledujúci pracovný deň. Predávajúci sa zaväzuje zástupcovi kupujúceho oznámiť čas dodania tovaru do miesta plnenia najneskôr 1 pracovný deň pred doručením tovaru.
	2. Predávajúci je povinný dodať kupujúcemu spolu s tovarom dodací list.
	3. V prípade, ak bude predávajúci dodávať tovar na vratných obaloch (EUR paletách, plastových prepravkách a pod.), druh a počet vratných obalov je povinný označiť na dodacom liste. Obeh vratných obalov bude založený na výmennom systéme a predávajúci nebude kupujúcemu fakturovať cenu vratných obalov. Kupujúci bude vratné obaly, v ktorých bol uložený tovar, vracať predávajúcemu pri nasledujúcej dodávke tovaru, najneskôr však do 2 mesiacov od ich obdržania. V prípade ukončenia zmluvného vzťahu je kupujúci povinný vrátiť predávajúcemu palety do 30 dní od poslednej dodávky. Náklady spojené s vrátením vratných obalov znáša predávajúci.
	4. Miestom plnenia bude Fakultná nemocnica s poliklinikou F.D. Roosevelta, Námestie L. Svobodu 1, 975 17 Banská Bystrica, NEMOCNIČNÁ LEKÁREŇ, -1. poschodie v čase 7:00 do 15:00 hod.
	5. Tovar bude chránený – balený obvyklým spôsobom u dodávok tohto druhu tovaru tak, aby nedošlo k jeho poškodeniu, zničeniu alebo znehodnoteniu.
	6. Kupujúci na dodacom liste podpisom a pečiatkou potvrdí dodanie a prevzatie tovaru.
	7. Kupujúci má právo odmietnuť prevzatie dodávky a vrátiť ju na náklady predávajúceho v prípade, že sa predmet dodávky nezhoduje s vystavenou a potvrdenou objednávkou, a taktiež, ak tovar prišiel poškodený a/alebo znehodnotený.
	8. Záväzok predávajúceho dodať tovar vrátane služieb s tým súvisiacich sa považuje za splnený riadnym dodaním tovaru a vykonaním služieb s tým súvisiacich. Za riadne dodaný tovar sa považuje bezchybný tovar, ktorý bude spĺňať požiadavky kvality a akosti podľa tejto zmluvy, technické parametre podľa platnej legislatívy SR, ak sa na tento tovar vzťahujú a písomné požiadavky kupujúceho v súlade s touto zmluvou.

Subdodávatelia a zápis v registri partnerov verejného sektora

* 1. Predávajúci je vzhľadom na rozsah plnenia oprávnený plniť svoje záväzky z tejto dohody aj prostredníctvom tretích osôb, subdodávateľov. V takom prípade predávajúci v prílohe k tejto dohode najneskôr v čase jej uzavretia uvedie, údaje o všetkých známych subdodávateľoch a to v rozsahu údajov uvedených v prílohe č. 1 k tejto dohode a údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia, tel.č., e-mail.
	2. Predávajúci v plnom rozsahu zodpovedá za výber svojich subdodávateľov a/alebo spolupracujúcich tretích osôb.
	3. Pokiaľ predávajúci použije na plnenie svojich záväzkov podľa tejto dohody tretiu osobu, subdodávateľa, zodpovedá tak, akoby záväzok z tejto dohody plnil sám.
	4. Predávajúci je povinný oznámiť kupujúcemu bezodkladne akúkoľvek zmenu údajov o subdodávateľovi a rovnako tak prípadnú zmenu subdodávateľa a jeho údaje.
	5. Predávajúci je povinný písomne predložiť kupujúcemu na odsúhlasenie každého subdodávateľa.
	6. Ak sa na predávajúceho a/alebo jeho subdodávateľov vzťahuje povinnosť zapisovať sa do registra partnerov verejného sektora podľa zákona č. 315/2016 Z. z. o registri partnerov verejného sektora a o zmene a doplnení niektorých zákonov, predávajúci je povinný dodržať túto povinnosť počas celej doby platnosti a účinnosti tejto dohody, pričom sa zaväzuje rovnako zabezpečiť plnenie tejto povinnosti všetkými jeho subdodávateľmi. V prípade, ak počas plnenia tejto dohody dôjde k právoplatnému výmazu niektorého subdodávateľa z registra partnerov verejného sektora, je predávajúci povinný okamžite ukončiť plnenie tejto dohody prostredníctvom takéhoto subdodávateľa.

**Kúpna cena a platobné podmienky**

* 1. Kúpna cena je medzi zmluvnými stranami dohodnutá v zmysle zákona č. 18/1996 Z.z. o cenách v znení neskorších predpisov a jeho vykonávajúcej vyhlášky MF SR č. 87/1996 Z.z. v znení neskorších predpisov.
	2. Kúpna cena tovaru pre jednotlivé časti predmetu zákazky je uvedená v Prílohe č. 2, ktorá tvorí neoddeliteľnú súčasť tejto dohody.
	3. Kúpna cena uvedená v EUR bez DPH, výška DPH, s DPH je konečná so všetkými poplatkami súvisiacimi s obstaraním a dodaním tovaru do miesta plnenia. *(Ceny v Prílohe č.2 uchádzač uvedie podľa podmienok definovaných v časti „E - Spôsob určenia ceny“ Súťažných podkladov).*
	4. Kúpne ceny sú dohodnuté ako jednotkové za merné hodnoty tovaru uvedené v špecifikácii v Prílohe č. 3, ceny sú uvedené v eurách, bez DPH, výška DPH, s DPH vo výške podľa platných právnych predpisov v čase uzatvorenia tejto dohody, vrátane colných služieb, poistného, dopravy do miesta plnenia podľa požiadaviek kupujúceho a všetkých nákladov súvisiacich s obstaraním tovaru predávajúcim a dodaním kupujúcemu.
	5. Predávajúcemu vzniká nárok na zapletenie kúpnej ceny na základe riadneho plnenia v súlade s touto dohodou a vystavenou objednávkou kupujúceho.
	6. Predávajúci sa zaväzuje, že kupujúcemu bude fakturovať len skutočne objednané, dodané a prevzaté množstvo tovaru, s uplatnením cien za mernú jednotku, ktoré sú uvedené v Prílohe č. 2 tejto dohody.
	7. Kupujúci uhradí dohodnutú kúpnu cenu predávajúcemu na základe vystavenej faktúry predávajúcim a doručenej odberateľovi za každú jednotlivú objednávku samostatne, prípadne podľa dohody s kupujúcim.
	8. Preddavky z kúpnej ceny kupujúci neposkytuje.
	9. Platby budú realizované bezhotovostným platobným prevodom.
	10. Zmluvné strany sa dohodli, že predávajúci kupujúcemu vystaví a zašle faktúru elektronicky (ďalej len „elektronická faktúra“). Za elektronickú faktúru sa pre účely tejto dohody považujú faktúry, opravné doklady k faktúram (dobropisy, ťarchopisy, storná).
	11. Zmluvné strany sa dohodli, že internými kontrolnými mechanizmami zabezpečia vierohodnosť a neporušenosť údajov uvedených v elektronicky vystavenej a doručenej faktúre na základe tejto dohody. Žiadna zmluvná strana nie je oprávnená a nebude do už vystavenej a doručenej elektronickej faktúry zasahovať, ani meniť jej obsah.
	12. Obe zmluvné strany sú povinné zabezpečiť riadne uchovávanie a archiváciu faktúr v zmysle § 76 zákona o DPH, zaručujúce vierohodnosť pôvodu, neporušiteľnosť obsahu a čitateľnosť elektronickej faktúry po celú dobu úschovy.
	13. Kupujúci uhradí dohodnutú kúpnu cenu predávajúcemu na základe elektronicky vystavenej faktúry predávajúcim, zaslanej z e-mailovej adresy: ................ *(doplní predávajúci)* a doručenej kupujúcemu na emailovú adresu: zdravmat@nspbb.sk Zmluvné strany tiež vyhlasujú, že majú prístup k týmto e-mailovým adresám, ich použitie nie je blokované u žiadnej zo zmluvných strán a že prístup majú iba oprávnení zamestnanci.
	14. Elektronická faktúra sa bude považovať za doručenú druhej zmluvnej strane v okamihu zaslania e-mailovej správy.
	15. Zmluvné strany vyhlasujú, že postup podľa tejto dohody považujú za dostatočný na to, aby nebolo možné zmeniť obsah žiadnej vystavenej elektronickej faktúry.
	16. Zmluvné strany sa dohodli, že predávajúci doručí elektronicky vystavenú faktúru kupujúcemu spolu s prílohami do 4 dní odo dňa dodania tovaru, najneskôr však do piateho pracovného dňa v mesiaci, nasledujúceho po mesiaci, v ktorom bol dodaný tovar. Faktúra musí byť vystavená v súlade s platnými právnymi predpismi, musí obsahovať všetky náležitosti účtovného a daňového dokladu a jej prílohou musí byť potvrdený dodací list tovaru. **Faktúra musí obsahovať aj odvolávku na číslo tejto dohody**. Fakturované položky uvedené vo faktúre sa musia označením a popisom zhodovať s označením a popisom položiek tak ako sú špecifikované podľa Prílohy č. 2 k tejto dohode.
	17. Kúpna cena sa považuje za uhradenú dňom pripísania finančných prostriedkov na účet predávajúceho.
	18. Lehota splatnosti faktúry bude 60 dní odo dňa jej doručenia po dodaní a odovzdaní tovaru podľa tejto dohody.
	19. Ak faktúra obsahuje formálne, vecné alebo číselné chyby, alebo ak faktúra nemá náležitosti daňového dokladu podľa platnej legislatívy, alebo ak označenie a popis jednotlivých položiek vo faktúre sa nezhoduje s označením a popisom položiek a kupujúci na túto skutočnosť upozorní predávajúceho, ten je povinný zaslať kupujúcemu opravený doklad. Lehota splatnosti faktúry, ktorá je 60 dní, začína v tomto prípade plynúť až okamihom doručenia opravenej faktúry, resp. faktúry ktorá spĺňa náležitosti daňového dokladu.

**Podmienky úpravy ceny**

* 1. Predávajúci je oprávnený požadovať len také zmeny dohodnutej ceny, ktoré vyplývajú:

a) zo zmien daňových predpisov *(zmena výšky zákonnej sadzby DPH),*

b) zo zmien colných predpisov,

c) zo zmien legislatívy upravujúcich rozsah regulácie cien v oblasti zdravotníctva, ktoré v čase spracovania ponuky nebolo možné predpokladať. O zmene výšky dohodnutej ceny predávajúci informuje kupujúceho, ktoré v čase spracovania ponuky nebolo možné predpokladať,

 d) z dôvodu nárastu priemernej miery inflácie meranej harmonizovaným indexom spotrebiteľských cien pre oblasť Slovenskej republiky podľa podmienok dojednaných v tejto zmluve.

* 1. Inflačná doložka:
		1. Po uplynutí 12 mesiacov od nadobudnutia účinnosti tejto zmluvy je predávajúci oprávnený navrhnúť zmenu dojednanej jednotkovej ceny jednotlivých položiek podľa Prílohy č. 2 tejto zmluvy v prípade ak budú splnené nasledujúce podmienok:
1. priemerná miera inflácie meraná harmonizovaným indexom spotrebiteľských cien pre oblasť Slovenskej republiky dokladovaná Štatistickým úradom SR dosiahne v priemere viac ako 2,00 % oproti kalendárnemu roku, v ktorom bola zmluva uzatvorená a
2. navrhované navýšenie pôvodne dojednanej jednotkovej ceny pre jednotlivú položku nepresiahne 5% a súčasne nesmie prekročiť cenu stanovenú v Zozname kategorizovaných ŠZM vydanom MZ SR platnom ku dňu doručenia písomného návrhu podľa bodu 6.3 tohto článku zmluvy.
3. zmenou jednotkových cien jednotlivých položiek v súhrne nebude prekročený finančný limit podľa § 5 ZoVO, ktorým by sa menil charakter zákazky zadanej v procese verejného obstarávania a navýšená hodnota plnenia bude v súlade s § 18 ods. 5 ZoVO
	1. Inflačná doložka sa uplatní postupom, kedy predávajúci doručí kupujúcemu písomný návrh na zmenu dojednanej jednotkovej ceny jednotlivých položiek, ktoré sú predmetom plnenia tejto zmluvy, spolu s potvrdením Štatistického úradu SR o miere inflácie v SR a s aktualizovaným rozpočtom jednotlivých položiek, vo formáte podľa Prílohy č. 2 tejto zmluvy. Následne kupujúci do 10. dní od doručenia návrhu zašle predávajúcemu písomné vyjadrenie k navrhovanej zmene.
	2. V prípade ak s navrhovanou zmenou kupujúci súhlasí, predloží spolu s kladným vyjadrením predávajúcemu návrh na uzatvorenie písomného dodatku k zmluve. Predávajúci je v tomto prípade oprávnený uplatniť si zmenu cien na tie objednávky, ktoré budú vystavené až po nadobudnutí účinnosti uzatvoreného dodatku.
	3. V prípade ak s navrhovanou zmenou nebude kupujúci súhlasiť, má ktorákoľvek zo zmluvných strán právo túto zmluvu vypovedať a to v 1 mesačnej výpovednej lehote odo dňa doručenia výpovede druhej zmluvnej strane.

6.6 Zmluvné strany sa vo vzťahu k určeniu ceny pre každé opakované plnenie vyplývajúce z tejto zmluvy zaväzujú, že ak sa preukáže, že na relevantnom trhu existuje nižšia cena za rovnaký alebo porovnateľný tovar, ktorý je predmetom tejto zmluvy a predávajúci už preukázateľne v minulosti za takúto nižšiu cenu tovar poskytol alebo stále poskytuje, pričom rozdiel medzi nižšou cenou a cenou podľa tejto zmluvy je viac ako 5% v neprospech ceny podľa tejto zmluvy, zaväzuje sa predávajúci poskytnúť kupujúcemu pre tovar objednaný po preukázaní tejto skutočnosti  dodatočnú zľavu vo výške rozdielu medzi ním poskytovanou cenou podľa tejto zmluvy a nižšou cenou. V prípade, ak predávajúci neposkytne zľavu podľa predchádzajúcej vety, je kupujúci oprávnený od zmluvy odstúpiť.

* 1. V prípade, že počas doby trvania dohody výrobca, ktorý dodáva vnútroočné šošovky predávajúcemu, zníži ceny vnútroočných šošoviek, ktoré sú predmetom tejto dohody, predávajúci zníži ceny kupujúcemu v rovnakom pomere ako boli znížené ceny zo strany výrobcu.
	2. Pre vylúčenie pochybností sa zmluvné strany dohodli, že v prípade, ak počas doby trvania tejto zmluvy nastane výpadok tovaru, ktorý je špecifikovaný v Prílohe č. 3 tejto zmluvy, je dodávateľ oprávnený na základe predchádzajúceho písomného súhlasu objednávateľa dodávať iný relevantný tovar s rovnakou alebo nižšou cenou, ktorý spĺňa rovnaké parametre a špecifikáciu predmetu zákazky. Objednávateľ si následne vyhradzuje právo požadovať od dodávateľa príslušnú dokumentáciu takéhoto tovaru a vyhodnotiť splnenie parametrov so špecifikáciou predmetu zákazky.
	3. Za výpadok tovaru v dôsledku vis major sa považuje len neočakávaný a/alebo náhly výpadok tovaru v dôsledku prerušenia a/alebo zrušenia a /alebo obmedzenia dodávok tovaru zo strany výrobcu (distribútora), ktoré výrobca neoznámil dodávateľovi vopred, pričom dodávateľ aj s prihliadnutím na odbornú starostlivosť v nadväznosti na stanovené predpokladané celkové maximálne množstvo plnenia zmluvy nemohol zabezpečiť resp. nakontrahovať potrebné plnenia. Dodávateľ je povinný bezodkladne písomne informovať objednávateľa o možnom výpadku dodávaného tovaru.

**Reklamácia, vady tovaru a záručné podmienky**

* 1. Predávajúci sa zväzuje dodať tovar v množstve, sortimente a akosti určenej príslušnými predpismi vzťahujúcimi sa na daný predmet tovaru, platnou legislatívou SR a podľa požiadaviek kupujúceho zadaných v tejto dohode a v špecifikáciách predmetu zákazky. Tovar dodaný v rozpore s predchádzajúcou vetou sa považuje za tovar dodaný s vadami.
	2. Predávajúci poskytne na dodaný tovar záruku v dĺžke zodpovedajúcej dobe exspirácie poskytnutej výrobcom tovaru, uvedenej na obale tovaru. Záruka sa nevzťahuje na vady, ktoré vznikli nesprávnou manipuláciou alebo nesprávnym skladovaním tovaru kupujúcim. Predávajúci zodpovedá za kvalitu tovaru počas celej exspiračnej doby tovaru, ktorý v čase dodania nemá uplynutých viac ako 75% výrobcom stanovenej exspiračnej doby a počas stanovenej exspiračnej doby bude mať vlastnosti stanovené kvalitatívnymi a technickými parametrami.
	3. Kupujúci je oprávnený podať reklamáciu predávajúcemu písomne alebo emailom na: ................../*uchádzač doplní email*/
	4. V prípade podanej reklamácie sa predávajúci zaväzuje rozhodnúť o jej oprávnenosti do 10 pracovných dní od jej doručenie a to písomne alebo na email kupujúceho.
	5. V prípade ak predávajúci dodá kupujúcemu tovar v kvalite, ktorá nezodpovedá požiadavkám kupujúceho alebo tovar, ktorý má zjavné vady, je poškodený alebo znehodnotený, je predávajúci povinný vymeniť tento tovar za tovar v zodpovedajúcej kvalite a bez vád najneskôr do 10 dní od uznania reklamácie. V prípade ak reklamáciu nie je možné vyriešiť výmenou tovaru, je kupujúci oprávnený od objednávky odstúpiť.
	6. Ak zistí vady tovaru Štátny ústav pre kontrolu liečiv SR, plynie predávajúcemu lehota na vyriešenie reklamácie od doručenia stanoviska tohto úradu predávajúcemu.
	7. Ak kupujúci zistí vady tovaru po jeho prevzatí, je povinný o tejto skutočnosti bezodkladne informovať predávajúceho, ktorý je povinný navrhnúť spôsob odstránenia vady.
	8. V prípade ak predávajúci dodá kupujúcemu tovar v množstve, ktoré nezodpovedá množstvu tovaru podľa potvrdenej objednávky, je predávajúci povinný dodať chýbajúce množstvo tovaru bezodkladne najskôr však do 48 hodín od oznámenia tejto skutočnosti písomne alebo emailom.
	9. Akékoľvek náklady spojené s oprávnenou reklamáciou kupujúceho znáša v plnom rozsahu predávajúci.
	10. Uplatnením nárokov podľa tohto článku dohody nie je dotknutý nárok kupujúceho na náhradu škody a zaplatenie zmluvnej pokuty.

 **Sankcie**

* 1. V prípade ak bude kupujúci v omeškaní so splnením peňažného záväzku v zmysle tejto dohody, je predávajúci oprávnený účtovať si úrok z omeškania vo výške podľa ustanovení § 369 ods. 2 zákona č. 513/1991 Zb. Obchodný zákonník v znení neskorších zmien a doplnení, v spojení s § 1 ods. 1 nariadenia vlády č. 21/2013 Z. z., ktorým sa vykonávajú niektoré ustanovenia Obchodného zákonníka.
	2. Kupujúci je oprávnený uplatniť si zmluvnú pokutu vo výške 0,1 % z ceny nedodaného tovaru s DPH za každý, aj začatý deň omeškania v prípade, že predávajúci nedodrží zmluvne dohodnutú lehotu dodania, najmenej však vo výške 50,- eur. Tým nie je dotknuté právo kupujúceho na náhradu škody, ktorá mu vznikla nedodržaním dohodnutého termínu plnenia.
	3. Ak je dodaním tovaru s vadami porušená táto dohoda podstatným spôsobom má kupujúci nárok na náhradu škody ako aj zmluvnú pokutu vo výške 0,50% z ceny hodnoty tovaru, ktorý bol dodaný s vadami.

**Prechod rizika a prechod vlastníckeho práva**

* 1. Prechod rizika za prípadné škody prechádza z predávajúceho na kupujúceho momentom odovzdania a prevzatia tovaru, ak v tejto dohode nie je uvedené inak.
	2. Prechod vlastníckeho práva k tovaru prechádza z predávajúceho na kupujúceho okamihom odovzdania a prevzatia tovaru.

**Postúpenie a započítanie pohľadávok**

* 1. V zmysle Príkazu ministra zdravotníctva SR č. 7/2017 zo dňa 25. septembra 2017 a v nadväznosti na Mandátnu zmluvu č. 257/2022, POZ 169/2022, uzatvorenú medzi kupujúcim a Ministerstvom zdravotníctva SR dňa 16.03.2022, sa zmluvné strany zaväzujú k plneniu nasledujúcich povinností:
		1. Akékoľvek pohľadávky z tohto zmluvného vzťahu, ktoré eviduje predávajúci voči kupujúcemu, nie je možné postúpiť na tretiu osobu bez predchádzajúceho písomného súhlasu kupujúceho v zmysle ust. § 525 ods. 2 zákona č. 40/1964 Zb. Občianskeho zákonníka v znení neskorších predpisov, pričom na predchádzajúci písomný súhlas kupujúceho s postúpením pohľadávky na tretiu osobu sa vyžaduje predchádzajúci písomný súhlas Ministerstva zdravotníctva SR. Postúpenie pohľadávky na tretiu osobu v rozpore predchádzajúcou vetou je podľa ustanovenia ust. § 39 zákona č. 40/1964 Zb. Občianskeho zákonníka v znení neskorších predpisov neplatné a v prípade takéhoto postúpenia pohľadávky v rozpore s predchádzajúcou vetou je kupujúci oprávnený uplatniť si voči predávajúcemu zmluvnú pokutu vo výške 2% z istiny pohľadávky postúpenej v rozpore so zákazom. Uvedené sa neuplatní ak osobitný právny predpis vzťahujúci sa na pohľadávku vyplývajúcu z tejto dohody vylučuje možnosť podmieniť postúpenie pohľadávky súhlasom kupujúceho ako dlžníka.
		2. Predávajúci neprijme vyhlásenie podľa ust. § 303 a nasl. zákona č. 513/1991 Zb. Obchodného zákonníka v znení neskorších predpisov. V prípade ak predávajúci prijme vyhlásenie v rozpore s predchádzajúcou vetou kupujúci je oprávnený uplatniť si voči predávajúcemu zmluvnú pokutu vo výške 2% z istiny pohľadávky, na ktorú sa vyhlásenie vzťahuje.
	2. Predávajúci berie na vedomie, že jednostranné započítanie pohľadávok nie je možné. Započítanie pohľadávok kupujúceho je možné v zmysle ust. § 8 zák. č. 374/2014 Z.z. o pohľadávkach štátu v znení neskorších predpisov len na základe písomnej dohody o započítaní pohľadávok štátu
1. .

 **Skončenie rámcovej dohody**

* 1. Táto dohoda sa skončí uplynutím času, na ktorý bola dojednaná.
	2. Túto dohodu je možné ukončiť aj na základe vzájomnej dohody oboch zmluvných strán k dátumu, ktorý si dohodnú.
	3. Táto dohoda alebo jej časť môže byť vypovedaná ktoroukoľvek zo zmluvných strán bez udania dôvodu alebo z akéhokoľvek dôvodu. Výpovedná lehota je 3 mesačná, a začína plynúť prvým dňom mesiaca nasledujúceho po doručení písomnej výpovede druhej zmluvnej strane.
	4. Táto zmluva môže byť vypovedaná aj podľa podmienok uvedených v bode 6.5 čl. VI tejto zmluvy.
	5. Zmluvné strany sa dohodli, že zásahy úradných miest a zásahy vis major, ktorých dôsledkom je nemožnosť plnenia dohody niektorou zo zmluvných strán, sú dôvodom pre ukončenie dohody. Ak v tomto prípade nedôjde k dohode zmluvných strán o ukončení dohody, ktorákoľvek zo zmluvných strán je oprávnená od dohody odstúpiť. Výpovedná lehota je pri ukončení dohody podľa tohto ustanovenia dohody 7 dní a začína plynúť odo dňa je doručenia druhej zmluvnej strane.
	6. Ak zmluvná strana poruší podstatným spôsobom povinnosť vyplývajúcej z tejto dohody, druhá strana môže od dohody odstúpiť, ak to oznámi bez zbytočného odkladu po tom, čo sa o tomto porušení dozvedela. Odstúpenie je účinné dňom jeho doručenia druhej zmluvnej strane. Za podstatné porušenie povinnosti sa považuje najmä: opakované dodanie tovaru s vadami alebo nedodanie tovaru v stanovenom termíne a množstve, omeškanie kupujúceho s úhradou faktúry o viac ako tri po sebe nasledujúce mesiace.
	7. Kupujúci má právo odstúpiť od tejto dohody aj z dôvodov uvedených v § 19 zákona č. 343/2015 Z. z. o verejnom obstarávaní v znení neskorších zmien a doplnení.

**Trvanie, platnosť a účinnosť dohody**

* 1. Táto dohoda sa uzatvára na dobu určitú, na obdobie 2 (dvoch) rokov odo dňa nadobudnutia jej účinnosti alebo do vyčerpania finančného limitu ......... Eur s DPH (doplní uchádzač), podľa toho, ktorá zo skutočností nastane skôr.
	2. Táto dohoda nadobúda platnosť dňom jej podpisu oprávnenými zástupcami oboch zmluvných strán a účinnosť dňom nasledujúcim po dni jej zverejnenia v Centrálnom registri zmlúv SR.

**Mlčanlivosť**

* 1. Všetky skutočnosti, informácie, podklady, stanoviská a údaje, ktoré sa zmluvné strany dozvedia v súvislosti s dohodou, jej plnením, okrem skutočností, informácií a údajov, ktoré podliehajú zverejneniu a/alebo sprístupneniu podľa osobitných všeobecne záväzných právnych predpisov Slovenskej republiky, sú dôvernými informáciami. Zmluvné strany sú povinné zachovávať mlčanlivosť o dôverných informáciách, ibaže by z dohody alebo z príslušných všeobecne záväzných právnych predpisov vyplývalo niečo iné. Poskytnúť dôverné informácie tretej osobe môže niektorá zo zmluvných strán len po predchádzajúcom písomnom súhlase druhej zmluvnej strany. Zmluvné strany budú zodpovedné za akékoľvek straty a škody, ktoré vzniknú z dôvodu nedodržania tejto povinnosti. V prípade ak niektorá zo zmluvných strán považuje akékoľvek informácie uvedené v tejto dohode (vrátane jej príloh) za dôverné alebo za obchodné tajomstvo, je povinná túto skutočnosť výslovne uviesť v tejto dohode a takéto informácie označiť ako „dôverné“ alebo ako „obchodné tajomstvo“.

**Záverečné ustanovenia**

* 1. Práva a povinnosti zmluvných strán, ktoré nie sú v tejto dohode výslovne upravené, riadia sa ustanoveniami § 409 a nasl. Obchodného zákonníka v platnom znení a inými všeobecne záväznými právnymi predpismi platnými na území Slovenskej republiky.
	2. Podmienky tejto dohody boli zmluvnými stranami dohodnuté v súlade s legislatívou platnou na území Slovenskej republiky. Všetky spory vyplývajúce z tejto dohody alebo vzniknuté v súvislosti s ňou, budú zmluvné strany riešiť predovšetkým vzájomnou dohodou. Ak k dohode nedôjde, predložia spory na výlučné a konečné rozhodnutie súdu príslušnému v zmysle zákona č. 160/2015 Z.z. Civilného sporového poriadku v znení neskorších predpisov.
	3. Túto dohodu je možné meniť len písomnou formou, ako dodatok k dohode, pri dodržaní ustanovení § 18 ZoVO, ktorý bude podpísaný obidvoma zmluvnými stranami. Tieto dodatky sa stanú neoddeliteľnou súčasťou tejto dohody.
	4. Zmluvné strany sa dohodli, že ak by akékoľvek ustanovenie tejto dohody bolo z akéhokoľvek dôvodu neplatné, je neplatným len toto ustanovenie, pokiaľ z povahy, z obsahu alebo z okolností tejto dohody, za ktorých došlo k jej uzatvoreniu, nevyplýva, že toto ustanovenie nemožno oddeliť od ostatného obsahu a pokiaľ to nie je vylúčené právnymi predpismi. V prípade, ak by došlo k situácii uvedenej v predchádzajúcej vete, zmluvné strany vykonajú bezodkladne doplnenie zmluvných podmienok v súlade s Obchodným zákonníkom a ZoVO tak, aby bol zachovaný zmysel a účel neplatného ustanovenia. Uvedené doplnenie nevykonajú iba v prípade, ak by bol už samotný zmysel a účel neplatného ustanovenia právne nemožný a/alebo nedovolený a teda neplatné ustanovenie by objektívne nebolo možné nahradiť iným platným ustanovením so zachovaním jeho zmyslu a účelu.
	5. Zmluvné strany sa dohodli, že na doručovanie všetkých písomností vyplývajúcich z tohto zmluvného vzťahu sa primerane použijú ustanovenia § 111 až § 113 zákona č. 160/2015 Z.z. Civilného sporového poriadku v znení neskorších predpisov.
	6. Pre vylúčenie akýchkoľvek pochybností sa zmluvné strany dohodli, že pri plnení zmluvných záväzkov, ktoré vznikli z tejto zmluvy, majú prednosť ustanovenia tejto zmluvy. V prípade skutočností, ktoré nie sú v zmluve výslovne upravené, majú prednosť požiadavky vyplývajúce zo súťažných podkladov kupujúceho v postavení verejného obstarávateľa, zadané v procese verejného obstarávania a v prípade skutočností, ktoré nie sú upravené v zmluve a nevyplývajú ani z predzmluvných požiadaviek uvedených v súťažných podkladoch, má prednosť zákonná úprava. V prípade vzniku skutočností, ktoré nie sú výslovne upravené v tejto zmluve, nevyplývajú zo súťažných podkladov alebo zo zákona, uzatvoria zmluvné strany písomný dodatok k tejto zmluve, prípadne osobitnú písomnú dohodu v súlade s ustanoveniami ZoVO.
	7. Táto dohoda je vyhotovená v troch rovnopisoch, z ktorých každý má platnosť originálu. Kupujúci obdrží dve vyhotovenia a predávajúci obdrží jedno vyhotovenie.
	8. Zmluvné strany vyhlasujú, že si zmluvu dôkladne prečítali, jej obsahu, právam a povinnostiam z nej pre nich vyplývajúcich, úplne porozumeli a zaväzujú sa ich v celom rozsahu bezvýhradne plniť, že ich vôľa je slobodná, vážna, bez akéhokoľvek omylu a na znak súhlasu s jej obsahom ju vlastnoručne podpisujú.
	9. Neoddeliteľnou súčasťou tejto dohody sú:

Príloha č. 1 - *Podiel plnenia zo zmluvy subdodávateľom*;

Príloha č. 2 - *Cenová ponuka k Rámcovej dohode;*

Príloha č. 3 - *Opis a špecifikácia predmetu zákazky*

|  |  |
| --- | --- |
| V Banskej Bystrici dňa .......................... | V ............................... dňa ........................ |
| ...................................................**Ing. Miriam Lapuníková, MBA**riaditeľkaFakultná nemocnica s poliklinikou F. D. Roosevelta Banská Bystrica | ................................................... |
|  | ................................................... |